CELEX: 62015CN0098
Language: fi
Date: 2015-02-27 00:00:00
Title: Asia C-98/15: Ennakkoratkaisupyyntö, jonka Juzgado de lo Social no 33 de Barcelona (Espanja) on esittänyt 27.2.2015 – María Begoña Espadas Recio v. Servicio Público de Empleo Estatal (SPEE)

26.5.2015   
            
            
               FI
            
            
               Euroopan unionin virallinen lehti
            
            
               C 171/17
            
         Ennakkoratkaisupyyntö, jonka Juzgado de lo Social no 33 de Barcelona (Espanja) on esittänyt 27.2.2015 – María Begoña Espadas Recio v. Servicio Público de Empleo Estatal (SPEE)
   (Asia C-98/15)
   (2015/C 171/20)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social no 33 de Barcelona
   
      Pääasian asianosaiset
   
   
      Kantaja: María Begoña Espadas Recio
   
      Vastaaja: Servicio Público de Empleo Estatal (SPEE)
   
      Ennakkoratkaisukysymykset
   
   
               1)
            
            
               Onko osa-aikatyötä koskevasta puitesopimuksesta annetun direktiivin 97/81/EY (1) liitteenä olevan osa-aikatyötä koskevan puitesopimuksen 4 lauseketta tulkittava [unionin tuomioistuimen asiassa C-395/08, Bruno ym., 10.6.2010 antamassa tuomiossa] vahvistetun oikeuskäytännön perusteella siten, että kyseistä lauseketta on sovellettava Espanjan yleisen sosiaaliturvalain 210 §:ssä säädetyn kaltaiseen maksuperusteiseen työttömyysetuuteen, joka rahoitetaan yksinomaan työntekijän ja hänet työllistäneiden yritysten suorittamilla vakuutusmaksuilla niiden työskentelykausien perusteella, joilta on suoritettu vakuutusmaksuja laissa tarkoitettua työttömyystilannetta edeltäneiden kuuden vuoden aikana?
            
         
               2)
            
            
               Mikäli edellä esitettyyn vastataan myöntävästi, onko [em. tuomiossa Bruno ym.] vahvistetun oikeuskäytännön perusteella [puitesopimuksen] 4 sääntöä tulkittava siten, että se on esteenä 2.4.1985 annetun kuninkaan asetuksen 625/1985 (työttömyysetuuksista annettu asetus) 3 §:n 4 momentin kaltaiselle kansalliselle oikeussäännölle, johon viitataan yleisen sosiaaliturvalain 7 lisäsäännöksen 1 momentin 4 säännössä ja jonka mukaan – tapauksissa, joissa työtä tehdään ”vertikaalisessa” osa-aikatyössä (työskentely vain kolmena päivänä viikossa) – ei oteta työttömyysetuuden kestoa laskettaessa huomioon päiviä, joina ei ole työskennelty, siitä huolimatta, että niiltä on maksettu vakuutusmaksu, jolloin myönnetyn etuuden kesto lyhenee?
            
         
               3)
            
            
               Onko direktiivin 79/7 (2) 4 artiklaan sisältyvää välittömän ja välillisen sukupuoleen perustuvan syrjinnän kieltoa tulkittava siten, että se on esteenä kansalliselle oikeussäännölle tai että tällainen oikeussääntö on sen vastainen, kun kyseisen oikeussäännön mukaan – kuten [kuninkaan asetuksen 625/1985] 3 §:n 4 momentissa – tapauksissa, joissa on kyseessä ”vertikaalinen” osa-aikatyö (työskentely vain kolmena päivänä viikossa), ei oteta laskelmassa huomioon maksupäivinä päiviä, joiden aikana ei ole työskennelty, minkä seurauksena työttömyysetuuden kesto lyhenee?
            
         
      (1)  EYVL L 14, s. 9.
   
      (2)  Miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1978 annettu neuvoston direktiivi 79/7/ETY (EYVL L 6, s. 24).